วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
22 ก.ย. 2559

ภาครวมตลาดภาคเช้า
SET Index ปิดภาคเช้า 1,500.29 (+13.12 จุด, +0.88%) กรอบ 1,503-1,496 จุด มูลค่าการซื้อขาย 22,705 ลบ. เรียงลำดับมูลค่าการซื้อขายรายกลุ่ม BANK ICT ENERG CONMAT COMM TRANS PROP PETRO ตามลำดับ.  ตลาดภูมิภาค [Hang Seng +0.97%][KOSPI +1.11%][ChinaA50 +0.89%][TAIEX +0.07%]
[ติดตาม]

– ยอดขายบ้านมือสองสหรัฐเดือนส.ค. 21.00น.
(+) เฟดประกาศคงอัตราดอกเบี้ยตามคาด ขณะส่งสัญญาณปรับขึ้นก่อนสิ้นปี
คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติอย่างไม่เป็นเอกฉันท์ 7 ต่อ 3 เสียงในการประชุมเมื่อวานนี้ ให้คงอัตราดอกเบี้ยระยะสั้นอยู่ในช่วง 0.25-0.50% ตามที่ตลาดการเงินคาดการณ์ไว้ กรรมการ FOMC จำนวน 3 รายไม่เห็นชอบต่อมติการคงอัตราดอกเบี้ยของเฟดในการประชุมครั้งนี้ ซึ่งถือเป็นจำนวนสูงที่สุดในรอบเกือบ 2 ปี แม้เฟดมีมติคงอัตราดอกเบี้ยเมื่อวานนี้ แต่แถลงการณ์ของเฟดได้ส่งสัญญาณการปรับขึ้นอัตราดอกเบี้ยก่อนสิ้นปีนี้ (IQ)
 
IMPACT (+) PTT KBANK SCB BAY SCC HMPRO CPALL CPN CPF BDMS ADVANC TU KTB DELTA IVL LH KKP
IMPACT (-) BIGC DTAC CPNRF PLANB CBG M MAJOR AEONTS TCCC EARTH SSC TGROWTH POST ERW EMC
 
แนวโน้มตลาดและหุ้นที่น่าสนใจ
SET Index ปิดภาคเช้า 1,500.29 จุด
ต้องยืนเหนือ 1,492 จุดเพื่อไปต่อเท่านั้น
SET index ยังคงเป็น V-Shape เราคงคำแนะนำซื้อแบบ Trading สำหรับเก็งกำไร ระยะยาวเน้นซื้อแนวรับ โดยเราเน้นระดับแนวรับ 1,492 จุดต้องยืนได้เท่านั้นเพื่อที่จะเป็นสัญญาณไปต่อ แนวรับต่อไปที่ 1,470 แนวต้านหลัก 1,500 และ 1,505 จุด
 
SAPPE (ราคาปิดภาคเช้า 27.75 บาท)
เก็งกำไร ยืนเหนือแนวรับได้ในช่วงเช้า
SAPPE ราคาพักตัวในกรอบแต่ยังอยู่ในขาขึ้น ช่วงเช้ายืนเหนือแนวรับ 27.00-27.25 บาทมาได้ถือว่าสวย แนะนำซื้อเหนือแนวรับดังกล่าว โดยมีโอกาสทดสอบ 29.25 และ 31.00 บาทตามลำดับ ตัดขาดทุนหากหลุด 27.00 บาทลงมา
 
EPG (ราคาปิดภาคเช้า 14.00 บาท)
ลุ้นทดสอบจุดสูงสุดเดิม
EPG มีปริมาณการซื้อขายเพิ่มขึ้นสูงในช่วงเช้า Momentum ยังเป็น Bullish ต่อเนื่อง พร้อมมีโอกาสทะลุจุดสูงสุดเดิมที่ 14.40 บาท (ต้านแรก) และ 14.80 บาท แนะนำซื้อแนวรับ 13.80-14.00 บาท ตัดขาดทุนหากไม่สามารถยืน 13.70 บาทได้